Joe Biden, sprijin pentru Polonia. 2 miliarde de dolari sunt în joc
- Emma Cristescu
- 13 martie 2024, 09:56
Joe Biden a anunțat a anunțat un împrumut de 2 miliarde de dolari destinat Poloniei pentru achiziționarea de elicoptere americane .Administrația Statelor va ajuta Polonia să achiziționeze 96 de elicoptere Apache de fabricație americană, ca parte a programului de asistență financiară militară străină (FMF).
Joe Biden, sprijin pentru Polonia
Președintele american Joe Biden a anunțat acest lucru marți la o întâlnire cu liderul polonez Andrzej Duda și premierul polonez Donald Tusk la Casa Albă.
"În timpul întâlnirii, președintele Biden a spus că Statele Unite vor merge mai departe cu un nou împrumut direct de 2 miliarde de dolari către Polonia în cadrul FMF pentru a-și consolida securitatea și pentru a sprijini modernizarea apărării cu fonduri alocate anterior de Congres. Acest împrumut va permite Poloniei să achiziționeze suplimentar echipamente militare americane care vor sprijini în continuare menținerea locurilor de muncă americane și aprofundarea relației noastre de securitate", a declarat Casa Albă într-o declarație scrisă în urma consultărilor.
Polonia primește elicoptere AH-64 Apache
După cum subliniază documentul, Biden "a anunțat că Statele Unite vor oferi Poloniei 96 de elicoptere AH-64 Apache". "Acesta este un pas important în dotarea forțelor armate poloneze cu arme avansate pentru autoapărare, în întărirea interoperabilității NATO și pentru extinderea în continuare a industriei de apărare din SUA", consideră Casa Albă.
Polonia, probleme cu Rusia
Relațiile dintre Polonia și Rusia devin din ce în ce mai tensionate. În Polonia, un program de calificare militară este în desfășurare până la sfârșitul lunii aprilie, în cadrul căruia sunt așteptați să participe aproximativ 250.000 de oameni.
Ministrul Apărării al Poloniei, Wladyslaw Kosiniak-Kamysz, a subliniat necesitatea urgentă ca Polonia să se pregătească pentru amenințarea unui posibil război cu Rusia. Acesta a menționat că deja se fac calcule pentru achiziționarea de echipamente militare, în vederea asigurării unei pregătiri adecvate în cazul unui astfel de scenariu.
"Mă aştept la orice scenariu şi le iau în serios pe cele mai rele. Aceasta este sarcina unui ministru al apărării în situaţia în care ne regăsim astăzi", a declarat ministrul Wladyslaw Kosiniak-Kamysz.